AFRIKAANSE OPSOMMING: Die studie ondersoek die onderskeidende kenmerke van die genre-teorie analities vir isiXhosa. Die vyf genre-tekste van die BONA tydskrif wat gekies word, handeloor sosiale probleme. Die studie ondersoek eerstens die teorie van die genre-gebaseerde benadering. Die genre-gebaseerde benadering vorm die raamwerk vir die analise van die isiXhosa tekste. Die etnografie van skryf soos gepostuleer in die teorie van tekskonstruksie van Grabe en Kaplan (1996) word ondersoek. Hierdie teorie word aanvaar as onderliggende raamwerk in die onderrig van skryfvaardighede in Kurrikulum 2005. Die etnografie van skryf, behels die ondersoek van die vrae: wie skryf wat aan wie, vir watter doel, wanneer, waarom, en hoe. Tweedens, die skryf parameter, wat uitgebreid ondersoek word met verwysing na die Xhosa tekste, hou ook verband met die leeruitkomste van luister, lees, praat, denkvaardighede en taalstruktuur, met betrekking tot die assesseringsstandaarde, as 'n realisering van kommunikatiewe doelstelling. Die tekslinguisitiese eienskappe word ondersoek soos gepostuleer deur Grabe en Kaplan t.o.v. die vyf Xhosa tydskrifartikels.